techiaith/cofnodycynulliad_en-cy huggingface dataset:
English: Yes, of course. An extendability framework is now being established for the south Wales metro. I'm looking at corridors that can be enhanced in the future. Of course, I don't really need to rehearse the figures - 11 per cent of track, 11 per cent of stations, 20 per cent of level crossings in Wales on the Wales route, and yet we've only received about 2 per cent of investment from the UK Government. Clearly, if we are to improve speeds and reduce journey times, and improve the regularity of services across not just the south Wales lines and services, but also elsewhere in Wales, then we need to see further investment. I have met very recently with the leader of Bridgend council to discuss Pencoed. I was accompanied by the local Member, and we have asked the council to bring forward proposals that we will be able to, in turn, promote to UK Government for investment. I think it's worth saying that the commitment that TfW has to increasing capacity is one part of the jigsaw. In order to increase and improve capacity we also need to see investment in rail lines, the track and the signalling, which then can enable increased capacity on the network at any given time.
Welsh: Gallaf, wrth gwrs. Mae fframwaith estynadwyedd yn cael ei sefydlu ar hyn o bryd ar gyfer metro de Cymru. Rwy'n edrych ar goridorau y gellir eu gwella yn y dyfodol. Wrth gwrs, nid oes gwir angen imi ailadrodd y ffigurau - 11 y cant o'r trac, 11 y cant o orsafoedd, 20 y cant o groesfannau rheilffordd yng Nghymru ar lwybr Cymru, ond serch hynny, oddeutu 2 y cant yn unig o fuddsoddiad a gawsom gan Lywodraeth y DU. Yn amlwg, os ydym am wella cyflymderau a lleihau amseroedd teithio, a gwella rheoleidd-dra gwasanaethau, nid yn unig ar reilffyrdd a gwasanaethau de Cymru, ond hefyd mewn mannau eraill yng Nghymru, mae angen rhagor o fuddsoddiad arnom. Cyfarfûm yn ddiweddar iawn ag arweinydd cyngor Pen-y-bont ar Ogwr i drafod Pencoed. Daeth yr Aelod lleol gyda mi, ac rydym wedi gofyn i'r cyngor gyflwyno cynigion y byddwn yn gallu eu hyrwyddo yn eu tro i Lywodraeth y DU ar gyfer buddsoddi. Credaf ei bod yn werth dweud mai un rhan o'r jig-so yw'r ymrwymiad sydd gan Trafnidiaeth Cymru i gynyddu capasiti. Er mwyn cynyddu a gwella capasiti, mae arnom angen buddsoddiad hefyd yn y rheilffyrdd, y trac a'r signalau, a all alluogi mwy o gapasiti ar y rhwydwaith ar unrhyw adeg benodol.
English: The electrification of the Great Western main line has clearly been a major plus and will be a major plus for the Welsh, south Wales, economy.
Welsh: Mae'n amlwg fod y gwaith o drydaneiddio prif reilffordd y Great Western wedi bod yn fantais fawr ac y bydd yn fantais fawr i economi Cymru, de Cymru.
English: As Bethan Jenkins - sorry, Bethan Sayed - said before, it works as a part of the metro jigsaw, and I'm going to qualify my question to you by saying I appreciate that you're not superman, and that you can't wave a magic wand and - [ Interruption. ] And you can't wave a magic wand - [ Interruption.] No. And you can't wave a magic wand and make all these happen tomorrow, but, in terms of getting the more disparate, the rural, parts of the metro network going, such as Monmouth, which I've mentioned to you before, what can you do to make sure that those parts of the metro jigsaw are joined up as quickly as possible? I appreciate it can't be tomorrow, but people in my area are thinking that the metro's a great idea in practice, but when is it actually going to extend to a point where it's going to help them in their lives?
Welsh: Fel y dywedodd Bethan Jenkins - mae'n ddrwg gennyf, Bethan Sayed - yn gynt, mae'n gweithio fel rhan o jig-so y metro, ac rwyf am gymhwyso fy nghwestiwn i chi drwy ddweud fy mod yn deall nad dewin ydych chi, ac na allwch chi chwifio ffon hud a - [ Torri ar draws. ] Ac ni allwch chwifio ffon hud - [ Torri ar draws. ] Na. Ac ni allwch chwifio ffon hud a gwneud i'r pethau hyn i gyd ddigwydd yfory, ond o ran dechrau ar y rhannau mwy gwledig a gwahanol o'r rhwydwaith metro, fel Sir Fynwy, fel y crybwyllais wrthych o'r blaen, beth allwch chi ei wneud i sicrhau bod y rhannau hynny o jig-so y metro yn cael eu cysylltu cyn gynted â phosibl? Rwy'n sylweddoli na all ddigwydd yfory, ond mae pobl yn fy ardal yn meddwl bod y metro yn syniad gwych yn ymarferol, ond pryd y daw i bwynt lle bydd yn eu helpu yn eu bywydau?
English: Well, we've asked - . As I said in yesterday's debate, we've asked Transport for Wales - we've remitted them in the next financial year - to look at each of the metro projects, including extendibility. That work is extensive, of course, but it is necessary for individuals in the more distant areas of each of the metro areas to appreciate that, in the future, investment will come their way and they will be better connected.
Welsh: Wel, rydym wedi gofyn - . Fel y dywedais yn y ddadl ddoe, rydym wedi gofyn i Trafnidiaeth Cymru - rydym wedi eu cyfarwyddo yn y flwyddyn ariannol nesaf - i edrych ar bob un o'r prosiectau metro, gan gynnwys estynadwyedd. Mae'r gwaith hwnnw'n helaeth wrth gwrs, ond mae angen i unigolion yn ardaloedd mwy anghysbell pob un o ardaloedd y metro ddeall y bydd buddsoddiad yn dod iddynt yn y dyfodol ac y byddant yn cael cysylltedd gwell.
English: Could I just address my thanks to Network Rail, TfW? Representatives from the Secretary of State's office as well have been part of the meetings that have been organised alongside Pencoed Town Council, myself and Chris Elmore, the MP, in order to make the case and to actually get us to the stage where we have now completed the Welsh transport appraisal guidance first phase study into the level crossing, but also the enhancements that are needed on the Pencoed bridge road crossing as well. But will he accept that, in order to take this forward, not just with the WelTAG 2, but to make the case for the moneys - and I thank the Minister for the meeting he held recently with Huw David of Bridgend and ourselves - we will have to have all players at the table. It will have to be the local authority in terms of highways and urban structure around the railway if we move to closing the crossing, but there will also need to be major investment from the UK Department of Transport as well. And it's good to have had the Secretary of State as an observer in these meetings, but we're rapidly moving to the point where they'll have to look to put their hand in their pocket. Could I also ask, please, that, in terms of doing this, the criticality of increasing frequency of service from all the way - ? Maesteg, Sarn, Tondu, Pontyclun, Pencoed, Llanharan are all reliant on this. But could I ask him: is he going to continue to urge for progress as well on increased frequency on the Maesteg to Cheltenham line as well? Because that, equally - if we can unlock Pencoed, then that can happen as well.
Welsh: Hoffwn fynegi fy niolch i Network Rail a Trafnidiaeth Cymru. Mae cynrychiolwyr o swyddfa'r Ysgrifennydd Gwladol hefyd wedi bod yn rhan o'r cyfarfodydd a drefnwyd gyda Chyngor Tref Pencoed, Chris Elmore yr AS a minnau er mwyn cyflwyno'r achos ac er mwyn cyrraedd y pwynt lle rydym bellach wedi cwblhau astudiaeth cam cyntaf arweiniad arfarnu trafnidiaeth Cymru ar y groesfan, ond hefyd y gwelliannau sydd eu hangen ar groesfan pont Pencoed. Ond a yw'n derbyn, er mwyn bwrw ymlaen â hyn, nid yn unig gydag arweiniad ar arfarnu trafnidiaeth Cymru 2, ond i wneud yr achos am yr arian - a diolch i'r Gweinidog am y cyfarfod a gynhaliodd yn ddiweddar gyda Huw David o Ben-y-bont ar Ogwr a ninnau - bydd yn rhaid i ni gael pob chwaraewr o amgylch y bwrdd. Bydd yn rhaid cael yr awdurdod lleol o ran priffyrdd a strwythur trefol o amgylch y rheilffordd os byddwn yn cau'r groesfan, ond bydd angen buddsoddiad mawr gan Adran Drafnidiaeth y DU hefyd. Ac mae'n dda ein bod wedi cael yr Ysgrifennydd Gwladol fel sylwedydd yn y cyfarfodydd hyn, ond rydym bron â chyrraedd pwynt lle bydd yn rhaid iddynt ystyried rhoi eu dwylo yn eu pocedi. A gaf fi ofyn hefyd, os gwelwch yn dda, o ran gwneud hyn, ynglŷn â phwysigrwydd cynyddu amlder gwasanaeth yr holl ffordd - ? Mae Maesteg, Sarn, Ton-du, Pont-y-clun, Pencoed, Llanharan i gyd yn dibynnu ar hyn. Ond a gaf fi ofyn iddo: a fydd yn parhau i annog y gwaith o gynyddu amlder y gwasanaeth ar lein Maesteg i Cheltenham hefyd? Oherwydd, yn yr un modd - os gallwn ddatgloi Pencoed, gall hynny ddigwydd hefyd.
English: I couldn't disagree with any of the points raised by the Member, and I'll assure him that I will champion those services and those infrastructure projects in and around his constituency with DfT, with Transport for Wales colleagues, and with my colleagues within Government. It's absolutely vital, as the Member said, that we have a united-team approach to these projects, and that is what we are seeking to deliver for the Maesteg area.
Welsh: Ni allaf anghytuno ag unrhyw un o'r pwyntiau a godwyd gan yr Aelod, ac rwy'n ei sicrhau y byddaf yn hyrwyddo'r gwasanaethau hynny a'r prosiectau seilwaith hynny yn ei etholaeth a'r cyffiniau gyda'r Adran Drafnidiaeth, gyda chydweithwyr Trafnidiaeth Cymru, a chyda fy nghyd-Aelodau yn y Llywodraeth. Mae'n gwbl hanfodol, fel y dywedodd yr Aelod, fod gennym ddull tîm unedig o fynd ati ar y prosiectau hyn, a dyna'r hyn rydym yn ceisio'i gyflawni ar gyfer ardal Maesteg.
English: The Welsh Government's priorities are set out in the economic action plan. We are currently working with a wide range of partners in the region on the emerging regional economic framework, as well as supporting the Swansea bay city deal.
Welsh: Mae blaenoriaethau Llywodraeth Cymru wedi'u nodi yn y cynllun gweithredu ar yr economi. Ar hyn o bryd rydym yn gweithio gydag ystod eang o bartneriaid yn y rhanbarth ar y fframwaith economaidd rhanbarthol sydd ar y gweill, yn ogystal â chefnogi bargen ddinesig bae Abertawe.
English: Thank you, Minister. Our past reliance on a handful of large employers has left the economy of South Wales West vulnerable. The closure of the Port Talbot steelworks would be devastating for the region, and we face huge challenges in diversifying. But we can also seize the opportunities, if we can think ahead. The biggest challenge we face as a nation is decarbonisation, which also offers us great opportunities. Electric arc furnaces can be used to recycle the tonnes of cars that will be scrapped as a result of electrification. New fuel sources must be found for heavy goods transportation, and there have been promising developments in ammonia fuel cells and conversion of carbon dioxide to methanol. But, in order to capitalise on the opportunities, we have to invest in research and development. Minister, will your Government commit to invest in alternative fuels R&D and work with higher education to ensure Wales leads the way? After all, Swansea was the birthplace of the hydrogen fuel cell. Thank you.
Welsh: Diolch, Weinidog. Mae ein dibyniaeth yn y gorffennol ar lond llaw o gyflogwyr mawr wedi gadael economi Gorllewin De Cymru yn agored i niwed. Byddai cau gwaith dur Port Talbot yn ddinistriol i'r rhanbarth, ac rydym yn wynebu heriau enfawr o ran arallgyfeirio. Ond gallwn hefyd fanteisio ar y cyfleoedd os gallwn edrych i'r dyfodol. Yr heriau mwyaf sy'n ein hwynebu fel cenedl yw datgarboneiddio, sydd hefyd yn cynnig cyfleoedd gwych i ni. Gellir defnyddio'r ffwrneisi arc trydan i ailgylchu'r tunelli o geir a fydd yn cael eu sgrapio o ganlyniad i drydaneiddio. Mae'n rhaid dod o hyd i ffynonellau tanwydd newydd ar gyfer cludo nwyddau trwm, ac mae datblygiadau addawol wedi bod mewn celloedd tanwydd amonia a throi carbon deuocsid yn fethanol. Ond er mwyn manteisio ar y cyfleoedd, mae'n rhaid i ni fuddsoddi mewn ymchwil a datblygu. Weinidog, a wnaiff eich Llywodraeth ymrwymo i fuddsoddi mewn gwaith ymchwil a datblygu tanwydd amgen a gweithio gydag addysg uwch i sicrhau bod Cymru'n arwain y ffordd? Wedi'r cyfan, Abertawe oedd man geni'r gell tanwydd hydrogen. Diolch.
English: Minister, the Swansea bay city deal, of course, is founded on the commercialisation of innovation, not least in decarbonising energy sources west of my region, but I'm pleased with progress within my region. I've raised the prospects about the national steel innovation centre with you before, so I am pleased to hear that Neath Port Talbot's projects for that and tackling climate change have now been signed off by the joint board - any new jobs are going to be welcome, although there are more factors than just that. But I do remain nervous about delays within the system that we've seen from both Governments interrogating previous projects. Can you tell me what you've learned from those processes in testing the viability of projects brought before you already that help you speed up the process of deciding when money can be released?
Welsh: Weinidog, mae bargen ddinesig bae Abertawe, wrth gwrs, wedi'i seilio ar fasnacheiddio arloesedd, a datgarboneiddio ffynonellau ynni i'r gorllewin o fy rhanbarth yn anad dim, ond rwy'n falch o'r cynnydd yn fy rhanbarth. Rwyf wedi codi'r posibilrwydd o greu canolfan arloesi dur genedlaethol gyda chi o'r blaen, felly rwy'n falch o glywed bod prosiectau Castell-nedd Port Talbot ar gyfer hynny a mynd i'r afael â newid hinsawdd bellach wedi'u cymeradwyo gan y cyd-fwrdd - bydd croeso i unrhyw swyddi newydd, er bod mwy o ffactorau na hynny'n unig. Ond rwy'n parhau i fod yn nerfus ynghylch oedi yn y system a welsom gan y ddwy Lywodraeth wrth archwilio prosiectau blaenorol. A allwch chi ddweud wrthyf beth rydych wedi'i ddysgu o'r prosesau hynny wrth brofi hyfywedd prosiectau a ddygwyd ger eich bron yn barod sy'n eich helpu i gyflymu'r broses o benderfynu pryd y gellir rhyddhau arian?
English: I think it's fair to say that the key lesson that we've learned from recent history in regard to the deal and the projects contained within it is that Governments need to be more heavily involved in assisting the development of projects to ensure that they can reach the point of approval sooner. There are hugely ambitious projects contained within the deal. We wish to see the deal become a great success, but we have to be thorough in our interrogation of each and every project contained within it. That doesn't necessarily just need to be challenging in a critical way; as I say, I think we can assist more proactively in ensuring that those projects can reach conclusions - positive conclusions - sooner.
Welsh: Rwy'n credu ei bod yn deg dweud mai'r wers allweddol rydym wedi'i dysgu o hanes diweddar mewn perthynas â'r fargen a'r prosiectau sy'n rhan ohoni yw bod angen i Lywodraethau chwarae mwy o ran yn cynorthwyo datblygiad prosiectau i sicrhau eu bod yn gallu cyrraedd y pwynt cymeradwyo yn gynt. Mae yna brosiectau uchelgeisiol iawn wedi'u cynnwys yn y fargen. Rydym yn dymuno gweld y fargen yn dod yn llwyddiant mawr, ond mae'n rhaid i ni fod yn drylwyr wrth archwilio pob prosiect sy'n rhan ohoni. Nid yn unig fod angen i hynny fod yn heriol mewn ffordd feirniadol, fel y dywedais, rwy'n credu y gallwn gynorthwyo'n fwy rhagweithiol hefyd i sicrhau y gall y prosiectau hynny ddod i gasgliadau - casgliadau cadarnhaol - yn gynt.
English: Further to Suzy Davies's question about the national steel innovation centre and the Swansea bay technology centre at the Baglan energy park, can I just push you further on that point about funding and can you outline exactly when the Welsh Government is likely to make a decision on this important funding bid? Furthermore, do you also recognise that current broadband provision at the Baglan energy park is less than optimal, with many businesses complaining about connectivity locally? Therefore, what action is the Welsh Government taking to remedy that situation, mindful of the potential development of this key city deal project at that very location?
Welsh: I ddilyn cwestiwn Suzy Davies am y ganolfan arloesi ddur genedlaethol a chanolfan dechnoleg bae Abertawe ym mharc ynni Baglan, a gaf fi eich gwthio ymhellach ar y pwynt ynglŷn â chyllid ac a allwch chi amlinellu pryd yn union y mae Llywodraeth Cymru yn debygol o wneud penderfyniad ar y cais cyllido pwysig hwn? At hynny, a ydych hefyd yn cydnabod nad yw'r ddarpariaeth band eang gyfredol ym mharc ynni Baglan gystal ag y gallai fod, gyda llawer o fusnesau'n cwyno am gysylltedd yn lleol? Felly, pa gamau y mae Llywodraeth Cymru yn eu cymryd i unioni'r sefyllfa honno, gan gofio y gallai'r prosiect allweddol hwn yn y fargen ddinesig gael ei ddatblygu yn yr union leoliad hwnnw?
English: Can I thank Dai Lloyd for his questions? The issue relating to broadband provision at Baglan I will ask my colleague Lee Waters to respond to in writing. If there are issues there, then clearly we need to address them. FootnoteLink In terms of the other projects contained in the deal, we will approve them as soon as we are entirely satisfied that they deliver against their intentions and that the due diligence does indeed stack up.
Welsh: A gaf fi ddiolch i Dai Lloyd am ei gwestiynau? Yn y mater sy'n ymwneud â darpariaeth band eang ym Maglan, byddaf yn gofyn i fy nghyd-Aelod, Lee Waters, ymateb yn ysgrifenedig iddo. Os oes problemau yno, yn amlwg mae angen i ni fynd i'r afael â hwy. FootnoteLink O ran y prosiectau eraill sydd wedi'u cynnwys yn y fargen, byddwn yn eu cymeradwyo cyn gynted ag y byddwn yn gwbl fodlon bod yna ddiwydrwydd dyladwy a'u bod yn cyflawni yn ôl eu bwriadau.
English: What I was going to talk about is the university sector. We've got two outstanding universities in the Swansea bay city region and the ability to use them in order to grow major new industries and to build on some of those that are coming out of it. You have a choice, really, with economic policy, to prioritise low-wage areas to try and bring branch factories in, but actually developing within your own area, building up, the skills of your own people, who aren't going to be footloose and fancy-free, as Dawn Bowden has discovered with some of those companies that have come into her area, then you've got a chance of keeping them; they're going to grow in your area. What is the Welsh Government doing to work with universities to get more success out of some of these things coming out? I know 'technium' has a bad reputation, but that's because the Welsh Government used it to brand - they gave the name to every branch factory they opened in Wales. The idea of techniums, of spinning out of universities and developing skills and making their way into high-quality and high-value companies, is something that can work, has started to work in Swansea, but what more can be done?
Welsh: Roeddwn am sôn am y sector prifysgolion. Mae gennym ddwy brifysgol ragorol yn ninas-ranbarth bae Abertawe a'r gallu i'w defnyddio er mwyn tyfu diwydiannau newydd o bwys ac adeiladu ar rai o'r rheini sy'n deillio ohono. Mae gennych ddewis, mewn gwirionedd, gyda pholisi economaidd, i flaenoriaethu ardaloedd cyflog isel i geisio dod ag is-ffatrïoedd i mewn, ond gan ddatblygu yn eich ardal eich hun, a meithrin sgiliau eich pobl eich hun, nad ydynt yn mynd i fod â'u traed yn gwbl rydd, fel y mae Dawn Bowden wedi'i ddarganfod gyda rhai o'r cwmnïau a ddaeth i mewn i'w hardal hi, mae gennych obaith o'u cadw; byddant yn tyfu yn eich ardal chi. Beth y mae Llywodraeth Cymru yn ei wneud i weithio gyda phrifysgolion i gael mwy o lwyddiant o'r pethau hyn sy'n ymddangos? Rwy'n gwybod bod enw drwg i 'technium', ond y rheswm am hynny yw bod Llywodraeth Cymru wedi'i ddefnyddio i frandio - fe roesant yr enw i bob is-ffatri a agorwyd ganddynt yng Nghymru. Mae technium, y syniad o ddeillio o brifysgolion a datblygu sgiliau a gwneud eu ffordd i mewn i gwmnïau o ansawdd uchel a gwerth uchel, yn rhywbeth a all weithio, yn rhywbeth sydd wedi dechrau gweithio yn Abertawe, ond beth arall y gellir ei wneud?
English: Well, we're stimulating the north Wales economy in many ways. We continue to invest in people, places, business and infrastructure, as outlined in the economic action plan. My role as a Minister for north Wales also ensures the region has a strong voice in Government and in Cabinet.
Welsh: Wel, rydym yn ysgogi economi gogledd Cymru mewn sawl ffordd. Rydym yn parhau i fuddsoddi mewn pobl, lleoedd, busnesau a seilwaith, fel yr amlinellwyd yn y cynllun gweithredu ar yr economi. Mae fy rôl fel Gweinidog gogledd Cymru hefyd yn sicrhau bod gan y rhanbarth lais cryf yn y Llywodraeth ac yn y Cabinet.
English: Thank you for that answer, Minister. Leaving the EU means that we can open new free ports that can actually offer the tax and duty benefits traditionally associated with such ports. Under the EU, state-aid rules prevented new free ports offering such benefits, effectively making them free in name only. The Westminster Government seems keen to establish a number of new free ports in the UK now that we've left the EU. Do you agree with me that a free port in north Wales could bring much-needed economic and employment regeneration to the area, and will you call on the UK Government to ensure that at least one of the new free ports is in north Wales?
Welsh: Diolch am yr ateb hwnnw, Weinidog. Mae gadael yr UE yn golygu y gallwn agor porthladdoedd rhydd newydd a all gynnig y buddion trethi a thollau a gysylltir yn draddodiadol â phorthladdoedd o'r fath. O dan reolau cymorth gwladwriaethol yr UE, ataliwyd porthladdoedd rhydd newydd rhag cynnig manteision o'r fath, gan eu gwneud yn rhydd mewn enw'n unig i bob pwrpas. Mae'n ymddangos bod Llywodraeth San Steffan yn awyddus i sefydlu nifer o borthladdoedd rhydd newydd yn y DU gan ein bod wedi gadael yr UE. A ydych yn cytuno â mi y gallai porthladd rhydd yng ngogledd Cymru ddod ag adfywiad economaidd a chyflogaeth sy'n fawr eu hangen i'r ardal, ac a wnewch chi alw ar Lywodraeth y DU i sicrhau bod o leiaf un o'r porthladdoedd rhydd newydd yng ngogledd Cymru?
English: Well, we remain open-minded about free ports, but let me just be absolutely clear, in answering the Member, what free ports, in our view, should not be. They should not be a means of lowering employment or health or environmental standards - absolutely not. Nor they should be used in a way that displaces activity away from existing ports and enterprise zones. Now, the Member is very well aware that Holyhead port, that Deeside industrial zone, that many, many centres of activity in north Wales, could be threatened by the establishment of a free port zone if it was not carried out in the correct manner. And so, whilst we remain open-minded, I would have to say to the Member that they should not be embraced as an idea without first of all approaching them very, very sceptically.
Welsh: Rydym yn parhau i fod â meddwl agored am borthladdoedd rhydd, ond gadewch imi fod yn hollol glir, wrth ateb yr Aelod, ynglŷn â'r hyn na ddylai porthladdoedd rhydd fod yn ein barn ni. Ni ddylent fod yn fodd o ostwng safonau o ran cyflogaeth, iechyd na'r amgylchedd - ddim o gwbl. Ni ddylid eu defnyddio ychwaith mewn ffordd sy'n symud gweithgarwch o borthladdoedd ac ardaloedd menter presennol. Nawr, mae'r Aelod yn ymwybodol iawn y gallai porthladd Caergybi, ardal ddiwydiannol Glannau Dyfrdwy a llawer o ganolfannau gweithgarwch yng ngogledd Cymru gael eu bygwth yn sgil sefydlu porthladd rhydd pe na bai'n cael ei wneud yn y modd cywir. Ac felly, er ein bod yn parhau i fod â meddwl agored, byddai'n rhaid i mi ddweud wrth yr Aelod na ddylid eu croesawu fel syniad heb roi ystyriaeth ofalus iawn iddynt yn gyntaf.